ਜਿਬਰਾਲਟਰ ਅਜਾਇਬ-ਘਰ
ਜਿਬਰਾਲਟਰ ਅਜਾਇਬ-ਘਰ ਇਤਿਹਾਸ ਅਤੇ ਸੱਭਿਆਚਾਰ ਦਾ ਕੌਮੀ ਅਜਾਇਬ-ਘਰ ਹੈ ਜੋ ਜਿਬਰਾਲਟਰ ਵਿੱਚ ਬਰਤਾਨਵੀ ਵਿਦੇਸ਼ੀ ਇਲਾਕੇ ਵਿੱਚ ਪੈਂਦਾ ਹੈ। 1930 ਵਿੱਚ ਉਸ ਸਮੇਂ ਦੇ ਜਿਬਰਾਲਟਰ ਦੇ ਰਾਜਪਾਲ, ਜਨਰਲ ਸਰ ਐਲਗਜ਼ੈਂਡਰ ਗੌਡਲੇ ਵੱਲੋਂ ਸਥਾਪਤ ਇਸ ਅਜਾਇਬ-ਘਰ ਵਿੱਚ ਰਾਕ ਅਵ ਜਿਬਰਾਲਟਰ ਨਾਲ਼ ਜੁੜੀਆਂ ਕਈ ਵਰ੍ਹੇ ਪੁਰਾਣੀਆਂ ਚੀਜ਼ਾਂ ਰੱਖੀਆਂ ਹੋਈਆਂ ਹੈ। ਅਜਾਇਬ-ਘਰ ਵਿੱਚ 14ਵੀਂ ਸ਼ਤਾਬਦੀ 'ਚ ਬਣੇ ਮੂਰਿਸ਼ ਗੁਸਲਖ਼ਾਨੇ ਦੀ ਰਹਿੰਦ-ਖੂੰਹਦ ਵੀ ਸਾਂਭ ਕੇ ਰੱਖੀ ਗਈ ਹੈ। ਅਜਾਇਬ-ਘਰ ਦੇ ਪ੍ਰਧਾਨ 1991 ਤੋਂ ਪ੍ਰੋਫ਼ੈਸਰ ਕਲਾਈਵ ਫ਼ਿਨਲੇਸਨ ਹਨ।